François Darlan

Jean Louis Xavier François Darlan, ganet d'ar 7 a viz Eost 1881 hag aet da Anaon d'ar 24 a viz Kerzu 1942, a oa un amiral ha politikour gall. Ganet e Nérac, Darlan a oa bet diplomet en Skol an arme-vor e 1902 ha buan e pignas gant ar renkoù goude ar C'hentañ Brezel-bed. Lakaet e oa bet da  Enepamiral e 1929, Besamiral e 1932, Letanant amiral e 1937 a-raok bezañ lakaet da amiral ha penn-uhel ar morlu e  1937. E 1939, Darlan a voe lakaet da amiral ar flodad, ur rank krouet evitañ.

Darlan a oa penn morlu Frañs pa oa tarzhet an Eil Brezel-bed. Goude an Arsav-brezel sinet etre Frañs hag Alamagn e miz Even 1940, Darlan a oa aet e servij ar Marichal Philippe Pétain e Renad Vichy evel Ministr ar Morlu, hag e miz C'hwevrer 1941 e teuas da vezañ besprezidant ar C'huzul, Maodiern an Aferioù Estren, Maodiern an diabarzh ha maodiern an Difenn Broadel, ar pezh a rae anezhañ penn ar gouarnamant. 

Rummad:Ganedigezhioù 1881
Rummad:Marvioù 1942
Rummad:Tud muntret
Rummad:Ofiserien c'hall
Rummad:Amiraled
Rummad:Ministred Bro-C'hall
Rummad:Kenlabourerien Bro-C'hall